《九日王楚瞻父母黄元宇老师登来青阁用杜韵》
明代·赵良诜

秋肃烟收海宇宽，追随高阁兴交欢。云间羡尔飞凫舄，席上惭予赋鹬冠。

露入芙蓉凝晚翠，菊浮鹦鹉溢新寒。不妨饮兴归来缓，夹道山花带月看。

作者简介：赵良诜，别号偶峰。新兴人。羽子。明神宗万历二十四年（一五九六）贡生。以平乐府教见推当道，摄篆昭平。致任归，年八十馀始卒。有《长啸集》。清乾隆《新兴县志》卷二三有传。